**TERMÉKNÉV THERMO UNI hőszigetelő rendszerragasztó**

**LEÍRÁS/ANYAGÖSSZETÉTEL** Gyárilag előkevert, por alakú, szálerősített, cement és műgyantakötésű, szürke színű ragasztó- és glettelőtapasz, amely könnyen feldolgozható, gazdaságos, jól kenhető, erős, repedésmentes felületet képez a kőzetgyapot és polisztirol homlokzati hőszigetelő rendszereken.

**ALKALMAZÁSI TERÜLET** A THERMO UNI hőszigetelő rendszerragasztó alkalmas régi és új épületek kőzetgyapot lemezeinek, extrudált (XPS), expandált (EPS) lábazati és expandált (EPS) homlokzati polisztirol alapú hőszigetelő lemezeinek ragasztására, és üvegszövet háló beágyazására, glettelésére kül- és beltérben.

**ALAPFELÜLET JELLEMZŐI Ragasztás esetén:** az alapfelület és a polisztirol vagy kőzetgyapot lemez is legyen szilárd, száraz, mozgás-, zsugorodás-, por- és mindenféle leválasztó szertől mentes. Az alapfelület lehet ásványi alapú vakolat, beton, tégla vagy pórusbeton felület. Nagy nedvszívású alapfelület (kőpor, pórusbeton) esetén szükséges a GROUND univerzális mélyalapozó használata a megfelelő tapadás elősegítésére. A GROUND univerzális mélyalapozóról részletes információt talál a [www.meton.hu](http://www.meton.hu) weboldalon.

**Glettelés esetén:** a már összecsiszolt, dűbelezett felület legyen sík, száraz és pormentes. A nagyobb nyílások legyenek PUR habbal kitöltöttek. A mélyre ütött dűbelek felületénél kerüljük a többlet ragasztótapasz felhordását, mert ez a színező vakolat elszíneződéséhez vezethet.

**FELDOLGOZÁS MÓDJA** Öntsünk 6–7l csapvízhez 25kg THERMO UNI hőszigetelő rendszerragasztót. Keverjük csomómentesre alacsony fordulatszámú fúrógépbe fogott keverőszárral, hagyjuk 3–5 percig állni, majd keverjük fel újra. Fontos, hogy a bekeverést követően többletvizet ne adjunk hozzá. A bekevert anyagot tanácsos 3 órán belül felhasználni.

**Táblák ragasztása:** Ásványgyapot ragasztása esetén hőszigetelő tábla felületét elő kell glettelni, a ragasztóhabarcsot glettvassal a szállak közé kell préselni. A hőszigetelőlapok hátoldalára csíkokban-pogácsákban, pont-peremragasztással, a felület minimum 40%-os fedettségével ragasszunk. A táblákat egymáshoz kötésben, és a síkok pontos beállításával ragasszuk fel lentről felfelé, ügyelve arra, hogy ragasztótapasz az összeillesztések közé ne kerüljön. Hálóágyazás előtt végezzük el a szükséges összecsiszolást és dűbelezést. Ügyeljünk arra, hogy a falnyílások sarkai nem eshetnek egybe a szigetelőlapok függőleges és vízszintes fugáival. Pótlásra csak a lapok 15cm-nél szélesebb darabjai használhatóak és csak mezőközépen.

**A háló ágyazás módja:** Az összecsiszolt, portalanított, dűbelezett felületre a ragasztót fogazott rozsdamentes glettvassal vagy fogazott H kartecsnivel hordjuk fel. A ragasztó rétegbe ágyazzuk bele gyűrődésmentesen az üvegszövet hálót úgy, hogy a sávok minimum 10cm-en fedjék egymást, és a háló sehol ne látszódjon ki. Amennyiben a háló vagy a profilok kilátszanak, végezzünk a ragasztótapasszal kiegészítő glettelést a nedves a nedvesre elv alapján. Szükség esetén a rendszerragasztót csiszoljuk meg a színező vakolási munkákat megelőzően.

**FONTOS TUDNIVALÓK** A rendszerragasztó használatát illetően minden egyéb kérdésben a MÉSZ (MAGYAR ÉPÍTŐKÉMIA és VAKOLAT SZÖVETSÉG) útmutatásai az irányadóak. A THERMO UNI hőszigetelő rendszerragasztó párás, ködös, esős időben, illetve tűző napon nem használható. Felhordása és száradási ideje alatt a felületi és léghőmérséklet +5 - +25 °C között legyen. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. A rendszerragasztót a kötés ideje alatt csapadék nem érheti! Termékeinkhez a feltüntetett víz mennyiségén kívül más anyagot házilag hozzáadni nem szabad! A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK/ TERMÉKSZABVÁNY**

MSZ EN 13494:2020 / ETAG004.

**MŰSZAKI ALAPADATOK**

|  |  |
| --- | --- |
| **Anyagigény:** | Polisztirol ragasztása esetén: -ragasztáshoz: 3-4 kg/m2. -hálóágyazáshoz: 3-4 kg/m2. Kőzetgyapot ragasztása esetén: -ragasztáshoz: 4-5 kg/m2. -hálóágyazáshoz: 6-7 kg/m2. Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Bekeverés:** | 6-7l csapvíz 1 zsák/25 kg polisztirol ragasztóhoz. |
| **Felhordás eszközei:** | fogazott rozsdamentes glettvas vagy fogazott H kartecsni. |
| **Kültéri/Beltéri:** | Kültéri és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Bedolgozhatósági idő:** | maximum 3 óra. |
| **Átvonhatóság:** | minimum 72 óra múlva. |
| **Tapadószilárdság:** | ≥1,1 N/mm2. |
| **Rétegvastagság:** | minimum 3mm. |
| **Tűzvédelmi besorolás:** | A1. |

**KISZERELÉS** 25 kg, papírzsákban.

**TÁROLÁS / ELTARTHATÓSÁG** Zárt fagymentes helyen, mindennemű nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5 - +25°C között).